
Avaliku ürituse „Noorte Rännak” loa taotluse rahuldamine
1. Asjaolud ja menetluse käik

20.08.2009.a. esitas MTÜ Sillamäe Lastekaitse Ühing, reg. kood 80045175 Narva Linnavalitsuse Linnavara- ja Majandusametile avaliku ürituse loa taotluse.

MTÜ Sillamäe Lastekaitse Ühing kavandab viia läbi 26.09.2009.a. kellaajal 12.00-13.00 Narva linnas avalikkusele suunatud ürituse „Noorte Rännak”. Üritusest osavõtt on kõigile huvilistele tasuta ning alkoholi müüki ei toimu. Üritus viiakse läbi rongkäigu vormis. Rongkäigu läbiviimise marsruudiks on Tallinna mnt 37B – Tallinna mnt – Puškini tn – Rugodiv KM.
Juhindudes ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” kuulub MTÜ Sillamäe Lastekaitse Ühing loa taotlus avaliku ürituse „Noorte Rännak” korraldamiseks rahuldamisele.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada MTÜ Sillamäe Lastekaitse Ühing taotlus avaliku ürituse „Noorte Rännak” läbiviimiseks. 

3.2. Avaliku ürituse korraldajaks on MTÜ Sillamäe Lastekaitse Ühing, reg. kood 80045175, Viru 22/1-11, Sillamäe.

3.3. Rongkäigu läbiviimise marsruudiks on Tallinna mnt 37B – Tallinna mnt – Puškini tn – Rugodiv KM.
3.4. Avalik üritus on ühepäevane: algab 26.09.2009.a. kell 12.00 ning lõpeb kell 13.00.

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Korraldus jõustub teatavakstegemisest. 
4.3. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest.

